钦定古今图书集成/明伦汇编/官常典/第100卷 > 荆端王厚烇
## 钦定古今图书集成/明伦汇编/官常典/第100卷 > 荆端王厚烇

按：《明外史荆宪王传》：“端王厚烇，宪王瞻堈，元孙和王
祐。”子也。弘治十七年嗣封。性谦和，锐意典籍，尤以
篆隶名。嘉靖中，病，辞禄不允，令富顺王厚焜摄朝谒。
嘉靖二十二年，厚烇薨，谥曰“端王。”子永定王载墭早
卒，载墭子翊钜嗣。
按《藩献记》：“荆端王厚烇，荆宪王元孙也。宪王初封建
昌，正统中改封蕲州。景泰元年十二月，王尝上疏请
朝，上皇不许。在位三十年而薨。四传而”至端王。王性
谦和温粹，锐思典籍，尤以篆隶著名。正德中，遘末疾，
不能朝谒，再疏恳辞爵禄，不允。诏许令弟富顺王厚
焜摄朝谒。嘉靖三十一年薨。孙翊钜嗣爵。